На основу члана 69. став 1. тачка 4. Закона о јавним предузећима (''Сл. гласник РС'' број 15/16) и члана 40. Статута општине Инђија (''Сл. лист општине Инђија'' бр. 5/19)

 Скупштина оштине Инђија, на седници одржаној 13. септембра 2019 године донела је

**Р Е Ш Е Њ Е**

**О ДАВАЊУ САГЛАСНОСТИ НА ОДЛУКУ НАДЗОРНОГ ОДБОРА**

**ЈАВНОГ КОМУНАЛНОГ ПРЕДУЗЕЋА „ВОДОВОД И КАНАЛИЗАЦИЈА'' ИНЂИЈА**

I

 Даје се сагласност на Одлуку Надзорног одбора Јавног комуналног предузећа „Водовод и канализација'' из Инђије, број 038-11/2019-3 од дана 29.08.2019 године, да исто Јавно предузеће, по спроведеном потребном поступку и тржишним условима, као закуподавац, закључи Уговор о закупу, на одређено време у трајању од 2 (две) године, са Јавним предузећем „Инђија пут“ из Инђије, као закупопримцем, дела објекта производно-пословне зграде а у површини од 274 m2, који пословни простор се налази под парцелом бр. 2446 уписаном у Листу непокретности бр. 9700 к.о. Инђија, за коју непокретност је Скупштина општине Инђија, својим Закључком бр. 46-20/2013-1 од 05.06.2013 год., дала сагласност истом Јавном предузећу, као дотадашњем кориснику непокретности у државној својини, да се упише као власник, који упис код катастра непокретности није извршен, све са наменом да закупопримац користи исти простор за смештај и чување уклоњених возила у поступку обављања делатности која му је поверена, као и да Директор закуподавца, по спроведеном потребном поступку, закључи уговор о закупу.

II

 Ово решење објавити у „Службеном листу општине Инђија''.

**СКУПШТИНА ОПШТИНЕ ИНЂИЈА**

**Број: 023-54/2019-I Председник**

**Дана: 13. септембра 2019. године**

**Инђија Милан Предојевић**